recursal/SuperWikiNEXT-32B huggingface dataset:
**Kozonoha hostcová** (staršie alebo ľudovo: **kozia noha**; lat. *Aegopodium podagraria*) je trváca rastlina z čeľade mrkvovité. Je to invazívna bylina, ktorú veľa záhradkárov považuje za nepríjemnú burinu, pretože je veľmi húževnatá a odolná.

Opis
----

Je to trváca rastlina, ktorá je charakteristická dlhými podzemnými výbežkami. Svoj názov si kozonoha hostcová získala vďaka listom, ktoré pripomínajú chodidlo kozy. Dorastá do výšky 50 – 100 cm a kvitne od mája do septembra. Trojpočetné listy sú 1 až 2-krát perovito zložené, s drobnými zárezmi v tvare pílky, preto sa nazývajú tiež ako pílkovité listy. Končisté listy s vajcovitými úkrojkami sú často vykrojené na dve časti, takže obrys pripomína odtlačok kozej nohy. Kozonoha hostcová má biele kvety, pri ktorých rastú hladké, 3 - 4 mm dlhé, vajcovité plody (dvojnažky). Okolíky nie sú obalené.

Výskyt
------

Táto rastlina je v súčasnosti hojne rozšírená v Európe a v západnej Ázii. V Európe ju možno prakticky nájsť kdekoľvek od nížin až po horský stupeň. Kozonoha hostcová je nitrofilná rastlina, čo znamená, že si vyžaduje väčšie množstvo dusíka v pôde, preto sa presadzuje hlavne v podraste vlhkých zmiešaných a listnatých lesov, ale môže rásť aj v lužných lesoch a na tienistých lesných pasekách. Najčastejšie sa vyskytuje ako burina na záhradách a lúkach, taktiež ju možno spozorovať v parkoch, sadoch, na brehoch riek a poliach.

Použitie
--------

V rastline sa nachádzajú éterický olej, flavonoidy, fenolkarbonové kyseliny. Kozonoha hostcová sa taktiež môže pýšíť svojou vysokou hladinou vápnika. Korene sú jedovaté, pretože sa v nich nachádzajú polyíny ako falkarindiol a lektín. V ľudovom liečiteľstve túto rastlina už poznali naši predkovia odpradávna. Pripisujú sa jej močopudné a protizápalové účinky, dodnes sa však v nej nenašli nijaké látky, ktoré by mohli toto pôsobenie vyvolať. Latinské označenie podagra (dna) svedčí o jej hlavnom využití (aj v homeopatických prípravkoch) pri reumatických ťažkostiach, užíva sa aj ako prostriedok na odvodnenie, čo vedie aj k zníženiu obsahu kyseliny močovej v krvi. Čerstvá rozdrvená vňať sa príležitostne používa ako obklad na bodnutie hmyzom a drobnejšie poranenie kože. Pridáva sa aj do kúpeľov proti hemoroidom. Mladé listy sa konzumujú v šalátoch, polievkach a aj ako zelenina.

Galéria
-------

* Podzemné výbežkyPodzemné výbežky
* Biele kvetyBiele kvety
* Pílkovité listyPílkovité listy
* Nerozkvitnuté kvetyNerozkvitnuté kvety
* 
*

Referencie
----------

1. ↑  Jana Jindrová – Miroslava Malovcová: Liečivé rastliny: Ottov sprievodca prírodou, OTOVO NAKLADATELSTVÍ 2010, 33. s, ISBN 978-80-7360-589-6
2. ↑   *KOZONOHA HOSTCOVÁ: využitie a liečivé účinky* [online]. radimeako.sk, 2021-05-03, [cit. 2022-02-19]. Dostupné online.
3. ↑  Jana Jindrová – Miroslava Malovcová: Liečivé rastliny: Ottov sprievodca prírodou, OTOVO NAKLADATELSTVÍ 2010, 33. s, ISBN 978-80-7360-589-6
Štvorvalcový motor s valcami do H motocykla Brough Superior Golden Dream
Animácia práce motora v priečnom reze
**Štvorvalcový motor s valcami do H** je špecifický typ motora s valcami do H, s osami všetkých štyroch valcov v jednej rovine, kolmej na os kľukových hriadeľov. Motor má dva rovnobežné kľukové hriadele, ktoré sú vzájomne prepojené. Ide o plochý, štvorradový dvojhriadeľvý piestový spaľovací motor, ktorého priečny rez je v tvare písmena H.

Aj keď konštrukcií motorov s valcami do H bolo viac, väčšinou išlo o viacvalcové (16 a 24 valcov). Štvorvalcové konštrukcie sa vyskytli zriedka.

Motor motocykla Brough Superior Golden Dream
--------------------------------------------

Tento štvorvalcový štvordobý motor bol navrhnutý ako skupinové dielo Broughtom, 'Ike' Hatchom a Freddiem Dixonom. Motor tvorili dva vodorovné motory s protiľahlými valcami, jeden nad druhým, s kľukovými hriadeľmi spojenými ozubeným prevodom. Ojnice protiľahlých piestov boli na spoločnom ojničnom čape. Všetky piesty sa pohybovali súhlasne, naraz doprava a naraz doľava, preto bolo jednoduchšie úplné vyváženie posuvných hmôt. Ostatné sily prvého, druhého a vyšších rádov sa rušili vzájomne, podobne aj gyroskopické momenty kľukových hriadeľov. Valce mali vŕtanie i zdvih 68 mm, t. j. išlo o štvorcový motor so zdvihovým objemom 988 cm³. Vačkový hriadeľ bol poháňaný ozubeným prevodom. Ďalší vývoj motora zmenil rozmery valcov na 71 mm × 63 mm (998 cm³), a pohon vačkového hriadeľa na reťazový. Celý motocykel Golden Dream bol vystavovaný na *Earls Court motorcycle show* v Londýne v roku 1938.

Zdroj
-----

* *Tento článok je čiastočný alebo úplný preklad článku Brough\_Superior\_Golden\_Dream na anglickej Wikipédii.*

| Bežné vyhotovenia piestových spaľovacích motorov |
| --- |
| **Typ** | **Jednohriadeľové motory** | **Viachriadeľové motory** (počet hriadeľov) |
| **Jednoradové motory** | Radové motory: R2 • R3 • R4 • R5 • R6 • R8 • R10 |
| Motory s protibežnými piestami (1-2) |
| **Dvojradové motory** | Vidlicové motory: V2 • V3 • V4 • V5 • V6 • V8 • V10 • V12 • V16 • V18 • V20 • V24 | Motory s valcami do U (2) |
| Motory s valcami do A |
| VR motory | Motory s protibežnými piestami (3) |
| Motory s protiľahlými valcami: B4 • B6 • B8 • B10 • B12 • B16 |
| **Trojradové motory** | Vejárové motory: W6 • W9 • W12 • W15 • W18 | Motory s valcami do Y (3) |
| Trojuholníkové motory (3) |
| **Štvorradové motory** | Motory s valcami do X | Motory s valcami do H (2) |
| W motory: W8 (WR8) • W12 (WR12) • W16 (WR16) | Štvoruholníkové motory (4) |
| **Ploché motory** | B2 • V2 • A2 • W3 • X4 | U2 • H4 (2) |
|  |
| Y3 • Trojvalcový trojuholníkový motor (3) |
| Hviezdicové motory (jednoduché) |
| Štvorvalcový štvoruholníkový motor (4) |
|  |
| **Ostatné motory** | Dvojhviezdicové, trojhviezdicové a štvorhviezdicové motory |
| Jednovalcové motory |
| Wankelove motory |
**Anomália** je uhol, pomocou ktorého sa v astronómii určuje poloha kozmického telesa na dráhe okolo centrálneho telesa, napr. pri pohybe telesa slnečnej sústavy okolo Slnka, pri pohybe jednej zložky dvojhviezdy okolo druhej. Pravá anomália v je (pre dráhy okolo Slnka) uhol pri Slnku (S) medzi priamkou apsíd a sprievodičom planéty, meraný od perihélia π K polohe telesa G na dráhe. Pravá anomália sa mení nerovnomerne v súlade s 2. Keplerovým zákonom. Stredná anomália M je uhol pri Slnku, meraný od perihélia π po myslené teleso Q, ktoré sa pohybuje po kruhovej dráhe okolo Slnka rovnomerne, s rovnakou obežnou dobou ako teleso G, s ktorou prechádza súčasne cez perihélium a afélium. Keď P je obežná doba telesa okolo Slnka, strednú anomáliu možno vyjadriť ako

{\displaystyle M={\frac {2\cdot \mathbf {\pi } }{P}}\cdot \mathbf {t} },

kde t je doba od prechodu perihéliom. 

Excentrická anomália E je uhol medzi priamkou apsíd a spojnicou medzi fiktívnym telesom G' a stredom kružnice C, po ktorej sa teleso G' pohybuje nerovnomernou rýchlosťou. Bod G' na kružnici je jej priesečník s kolmicou na priamku apsíd prechádzajúcu telesom G. Excentrická anomália má iba geometrický význam a slúži na vyjadrenie vzťahu medzi pravou anomáliou a strednou anomáliou. Vzťah medzi strednou anomáliou a excentrickou anomáliou vyjadruje Keplerova rovnica a medzi pravou a excentrickou anomáliou vzťah

{\displaystyle \tan {\frac {v}{2}}={\sqrt {\frac {1+e}{1-e}}}\cdot \tan {\frac {E}{2}}},

kde e je excentricita danej dráhy.


|  |  |
| --- | --- |
|  | Fyzikálny portálAstronomický portál |

*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
Symbol rozcestia O iných významoch výrazu *Aristofanes* pozri *Aristofanes (rozlišovacia stránka)*.
Aristofanes
**Aristofanes** alebo **Aristofanés** (starogr. Ἀριστοφάνης – Aristofanes/iný prepis: Aristofanés; \*asi 445 pred Kr. Atény – †380 pred Kr. tamže) bol najvýznamnejší antický tvorca komédií. Je považovaný za zakladateľa politickej komédie. Aristofanes vo svojej tvorbe kritizoval politikov, vážených občanov mesta, rétorov aj sofistov. Bol milovaný národom pre jeho schopnosť verne vykresliť život a city.

Jeho najznámejšie diela: *Oblaky*, *Jazdci*, *Lysistrata*.

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Aristofanes**
* Spolupracuj na Commons Commons ponúka multimediálne súbory na tému **Aristofanes**

Autoritné údaje: * abART: 62343
* BnF: 118890862
* GND: 118503987
* ISNI: 0000 0001 2123 391X
* LCCN: n79072756
* NK ČR: jn19981000139
* SNK: 157774
* ULAN: 500288125
* VIAF: 20962036
* WorldCat: lccn-n79072756
Kostol svätého Františka z Assisi (pohľad z boku)
**Námestie svätého Františka** sa nachádza v Bratislave, v mestskej časti Karlova Ves. Bolo otvorené v roku 2004. Má tvar kruhu, ktorý sa smerom k ceste Karloveská voľne roztvára a jeho centrum tvorí večer podsvietená fontána, pravidelne meniaca farbu podsvietenia a intenzitu prúdu vody. Z nej pokračuje pramienok vody stredom námestia smerom ku Karloveskej. Námestie je popretkávané sieťou vlnitých cestičiek, ktoré vytvárajú architektonicky zaujímavý dojem. Medzi cestami rastie udržiavaná tráva a miestami vysadené nízke kríky. Zopár vyšších ihličnanov rastie len pri ceste, pretože pod zvyškom námestia sú podzemné garáže.

Budovy
------

Na Námestí sv. Františka sídli miestny úrad Karlova Ves a taktiež sa tu nachádza rímskokatolícky kostol sv. Františka z Assisi s kláštorom a pastoračným centrom bratov minoritov. Zadnú časť kruhu obklopuje polkruhový polyfunkčný dom, vedľa ktorého prebieha výstavba ďalšej, asi sedemnásťposchodovej výškovej budovy.

Akcie a atrakcie
----------------

Toto námestie sa stalo akýmsi „centrom voľného času" pre mnohých Karlovesčanov, ktorí tu denne relaxujú na lavičkách pri fontáne a ich deti sa hrajú na detskom ihrisku. Mnohí taktiež využívajú WiFi pripojenie na internet, ktoré tu poskytuje miestny úrad. Často sa tu dejú rôzne koncerty pod holým nebom alebo iné kultúrno-zábavné podujatia ako napr. akcia ku dňu MDD, alebo betlehemské predstavenie na Vianoce.

Zrútenie námestia
-----------------

23. marca 2005 sa zrútil strop rozostavaných podzemných garáží, tvoriaci časť námestia. Následne bol strop spevnený a námestie dostavané, no dodnes sa nepodarilo objasniť príčinu tejto nehody.

Dopravné spojenie
-----------------

* Nám. sv. Františka (MiÚ Karlova Ves)
	+ 
	+ (stav k 13. februáru 2023)

Iné projekty
------------

Commons
* Spolupracuj na Commons Commons ponúka multimediálne súbory na tému **Námestie svätého Františka**

Externé odkazy
--------------

* Zrútenie námestia

Súradnice: 48°09′37″S 17°03′06″V﻿ / ﻿48,160416°S 17,051715°V﻿ / 48.160416; 17.051715

1. ↑   *Dopravný podnik Bratislava* [online]. Bratislava: Dopravný podnik Bratislava, [cit. 2022-04-08]. Dostupné online.
2. ↑   Bratislava : Cestovné poriadky. *imhd.sk* (Bratislava: mhd.sk). Dostupné online [cit. 2022-04-08].
3. ↑   *Cestovné poriadky prímestskej autobusovej dopravy - ARRIVA Bratislava* [online]. arriva.sk, [cit. 2022-06-26]. Dostupné online.
4. ↑  Total Avengers s.r.o.. *Cestovné poriadky* [online]. idsbk.sk, [cit. 2022-06-26]. Dostupné online.
**Klavírny koncert a-mol, Op. 54** je dielo nemeckého skladateľa Roberta Schumanna. 

Schumann koncert zložil na prianie svojej manželky, hudobnej skladateľky a vynikajúcej koncertnej klaviristky Clary Schumannovej. Dielo bolo dokončené v roku 1845, pričom základ prvej vety tvorí *Fantázia a-mol pre klavír a orchester*, ktorú Schumann zložil v roku 1841. Premiéra diela sa uskutočnila v Lipsku na Nový rok 1846 v prevedení Clary Schumannovej a dirigenta Ferdinanda Hillera. 

Schumannov klavírny koncert je ojedinelé dielo. V dobe kedy vznikol boli v obľube účelne náročné koncerty, často šablónovité, ktoré slúžili k exhibícii virtuóza. Napriek tomu, že jednou z týchto virtuózov bola Schumannova manželka, skladateľ pre ňu vytvoril dielo úplne odlišného charakteru. Tento koncert je akousi intímnou poetickou fantáziou, v ktorej klavír s orchestrom tvoria previazaný celok. 

Skladbu tvoria tri vety, pričom posledné dve sa hrajú bez prerušenia. V prvej vete po krátkom údere orchestra ihneď nastupuje klavír s krátkou, temne zafarbenou zostupnou pasážou. Vzápätí vstupuje orchester s expozíciou hlavnej témy, ktorú preberie a ďalej rozvádza klavír. Vedľajšia téma prvýkrát zaznie v podaní huslí doprevádzajúcich klavír. Prevedenie oboch tém je nezvyčajne bohaté, s rôznymi odtieňmi nálad. Po prvej časti vety zakončenou povznášajúcou melódiou orchestra prichádza nádherné *Andante espressivo* zasnívaného klavíru s jemným sprievodom orchestra. To je náhle prerušené výraznou zostupnou melódiou klavíra, podobnej tej z úvodu koncertu. Vracia sa pôvodné tempo *Allegro* s rozvíjaním tém, prevažne hlavnej. V záverečnej časti skladby prichádza klavírna kadencia a vetu následne uzatvára kóda založená na fragmente hlavnej vety. Druhá veta začína hlavnou témou, ktorá predstavuje akýsi rozhovor klavíra so sláčikovými nástrojmi. Vedľajšia téma má pochodový charakter. Schumann tu podobne ako v prvej vete uplatnil svoj zmysel pre bohatú melodiku. Druhá veta prechádza *attaca* (bez prerušenia) do záverečnej vety *Allegro vivace*. To začína energickou a rytmickou témou klavíra. Vo vete cítiť optimizmus a živelnú radosť typickú pre záverečné vety Schumannových koncertov, s ktorou dielo smeruje ku triumfálnemu záveru. 

Schumannov klavírny koncert je dielo bohatej fantázie a veľkej vnútornej hodnoty, vďaka čomu sa stalo súčasťou ťažiskového klavírneho repertoáru a častým hosťom v hudobných sálach.
**Klearchos** (starogr. *Κλέαρχος*) bol grécky sochár v 6. storočí pred Kr.

Sochár Klearchos pochádzal z Rhégia, činný bol pravdepodobne v 6. storočí pred Kr. Zo starovekých autorov nám o jeho sochárskom diele zanechal správu jedine grécky cestovateľ Pausanias, ktorý ho videl na akropole mesta Sparty: „*Vzadu za bohyňou umiestnenou (Atény) v kovovom chráme (Chalkioikos) je svätyňa Bojovnej Afrodity (Areia) so starobylými drevenými sochami, aké sa môžu nájsť len medzi Grékmi. Po pravom boku kovového chrámu sa vypína socha Dia Najvyššieho (Hypatos), najstaršia zo všetkých sôch, ktoré sú z kovu. Nebola zhotovená v celku, avšak po častiach, každý diel potom vzájomne spojili klincami, takže sa nemôžu od seba oddeliť. Sochu zhotovil rhégijský Klearchos, podľa niektorých žiak Dipoina a Skyllida, podľa iných samého Daidala.*" Pausanias vo svojej sprievodcovskej príručke po Grécku, ale na inom mieste uvádza, že jeho učiteľom bol Korinťan Eucheiros.

Akropola mesta Sparty (starovekého mesta zloženého zo štvrtí *Limnai, Kynosureis, Mesoé a Pitané*) bola len nízka vyvýšenina. Na terase akropoly, severne od divadla, boli objavené zvyšky základov a stien chrámu Atény. Názov chrámu Chalkioikos vznikol pravdepodobne podľa bronzových dosiek s reliéfmi, s ktorými bol vo vnútornej strane ozdobený.

V prípade, že ak je Pausaniovo svedectvo o technike zhotovenia tejto bronzovej sochy správne, musíme veriť, že bola z dávnych čias. Existujú totiž doklady o tom, že v Grécku sa bronz na zhotovovanie sôch používal už od konca 6. storočia pred Kr. Týchto sôch sa však zachovalo len málo, pretože bronz z nich sa počas ďalších stáročí bežne opakovane používal.

Referencie a bibliografia
-------------------------

1. 1 2  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Klearchos*
2. ↑  Karel Vladislav Zap, Tisk Jaroslava Pospíšila, Praha 1860, *Památky archeologické a místopisné: organ Archaeologického Sboru Musea království Českého a Historického Spolku v Praze*, str. 80
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 250-251.
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 437.
5. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 249.
6. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. vysvětlivky 541.
7. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 392.
Rukopis *Klavírneho tria g-mol, Op. 8* od Fryderyka Chopina
**Klavírne trio** je dielo určené pre rovnomenné hudobné teleso. Existuje množstvo týchto diel kolísavej kvality. Vyplýva to z toho, že hudba písaná pre klavírne trio slúžila spočiatku najmä pre oddych a pobavenie. Mnohí veľkí skaldatelia však našli v diele tohto druhu potenciál pre vyjadrenie hlbokých myšlienok a zložili diela, ktoré patria do základného komorného repertoáru.

História
--------

Vznik tohto diela tesne súvisí so vznikom klavírneho tria - telesa a spadá do obdobia klasicizmu. V tomto období prešlo kalvírne trio i významnými zmenami. Dominantným nástrojom bol spočiatku klavír, husle boli akýmsi nástrojom ozdobujúcim skladbu a violončelo držalo len doplnkovú basovú líniu. Už v neskorých Haydnových triách však badať posun v tom zmysle, že violončelo dostalo viac priestoru. V klavírnych triách Mozarta a Beethovena už došlo k zrovnoprávneniu všetkých troch nástrojov, i keď klavír si samozrejme zachoval nenehraditeľný harmonický aspekt. Mierny útlm skladieb prišiel v období romantizmu, kedy boli rozšírené predsudky voči komorným telesám. V neskorom romantizme a v 20.storočí však klavírne trio nadobudlo zaslúženú vážnosť.

Významné diela pre klavírne trio
--------------------------------

### Klasicizmus

* Wolfgang Amadeus Mozart
	+ Klavírne trio E-dur, KV 542

* Ludwig van Beethoven
	+ Klavírne trio B-dur, Op. 97
	+ Trojkoncert pre klavírne trio a orchester

### Romantizmus

* Franz Schubert
	+ Klavírne trio č. 1 B dur, D. 898
	+ Klavírne trio č. 2 Es dur, D. 929

* Felix Mendelssohn-Bartholdy
	+ Klavírne trio č. 1 d mol
	+ Klavírne trio č. 2 cmol, Op. 66

* Fryderyk Chopin
	+ Klavírne trio g mol, Op. 8

* Robert Schumann
	+ Klavírne trio č. 3 g mol, Op. 110

* Johannes Brahms
	+ Klavírne trio č. 1 H dur, Op. 8 (1854)
	+ Klavírne trio č. 3 C dur, Op. 87

* Antonín Dvořák
	+ Klavírne trio č. 4 e mol "Dumky", Op. 90

* Piotr Iljič Čajkovskij
	+ Klavírne trio a mol, Op. 50

* Gabriel Fauré
	+ Klavírne trio d mol, Op. 120

### 20. storočie

* Maurice Ravel
	+ Klavírne trio a-mol

* Vítězslav Novák
	+ Klavírne trio d-mol "Quasi una ballata", Op 27

* Charles Ives
	+ Klavírne trio, S. 86

* Dmitrij Šostakovič
	+ Klavírne trio č. 2 e-mol, Op. 67
**Klaus Barbie** (\* 25. október 1913 Bad Godesberg, Nemecké Cisárstvo – † 25. september 1991 Lyon, Francúzsko) bol nemecký nacistický dôstojník, príslušník Waffen-SS, veliteľ nacistickej polície Gestapa v Nemcami okupovanom francúzskom meste Lyon počas druhej svetovej vojny a vojnový zločinec. 

Kvôli svojej brutalite si vyslúžil prezývku **Mäsiar z Lyonu**. Brutálnym spôsobom mučil väzňov, týral miestne obyvateľstvo, bol zodpovedný za smrť 4.000 ľudí a za deportáciu židovských detí do koncentračného tábora Auschwitz.

Po druhej svetovej vojne ušiel najprv do Argentíny, neskôr do Bolívie, ktorá ho až roku 1983 vydala do Francúzska, kde bol odsúdený na doživotie.

Život
-----

Narodil sa v nemeckom Bad Godesbergu blízko Bonnu v rodine učiteľov. V roku 1935 sa pripojil k nacistickej tajnej službe Sicherheitsdienst. Po začiatku vojny bol poslaný najprv do Nemcami okupovaného Holandska, v roku 1942 do francúzskeho Dijonu a v novembri toho istého roku do Lyonu, kde sa stal hlavným veliteľom miestneho Gestapa. V tejto funkcii sa stal neslávne známy pod prezývkou Mäsiar z Lyonu, keďže sa osobne podieľal na mučení väzňov a stal sa zodpovedným za smrť vyše 4000 ľudí. Známym sa stal prípad uväznenia a mučenia vrcholného predstaviteľa francúzskeho hnutia odporu Jeana Moulina, ktorého Barbie pravdepodobne osobne ubil na smrť, či jeho nariadenie deportácie 44 židovských detí zo sirotinca v Izieu do koncentračného tábora Auschwitz. Po vojne pôsobil ako informátor pre kontrašpionážnu tajnú službu americkej armády, ktorá ho kvôli tomu zatajovala pred francúzskymi spojencami a chránila pred stíhaním, hoci bol v neprítomnosti odsúdený na trest smrti. V roku 1951 mu americká CIA pomohla odisť aj s rodinou do Argentíny, krátko nato sa usadil v Bolívii, kde žil v utajení ako bohatý obchodník Klaus Altmann. 

V Bolívii pôsobil Barbie ako dlhoročný blízky spolupracovník miestnych pravicových vojenských režimov, zúčastnil sa napr. príprav na vojenskom puči, ktorý dostal k moci v roku 1980 diktátora Luis García Mezu. Barbie navyše ako dôstojník bolívijskej tajnej služby vyučoval v rámci protipartizánskeho boja techniky mučenia a pomáhal vypracovávať plány na koncentračné tábory pre bolívijských politických väzňov, údajne sa tiež podieľal na zajatí a smrti Ernesta Che Guevaru.

Barbieho v Bolívii už v r. 1971 odhalili známi lovci nacistov Serge a Beáta Klarsfeldovci, no až 19. januára 1983 ho vláda novozvoleného demokratického prezidenta Hernána Silesa vydala do Francúzska. Tam čelil stíhaniu za zločiny, ktorých sa dopustil medzi rokmi 1942 a 1944 v Lyone. Súdny proces s nim sa oficiálne začal 11. mája 1987 a vyvrcholil 4. júla toho istého roku jeho odsúdením na doživotie za zločiny proti ľudskosti. Zomrel o štyri roky neskôr vo veku 77 rokov na leukémiu v lyonskej väznici.

Externé odkazy
--------------

* Analysis of the Investigative Records Repository (IRR) File of Klaus Barbie
* Krátka biografia

Autoritné údaje: * BnF: 11960913x
* GND: 118653121
* ISNI: 0000 0001 1490 9176
* LCCN: n83039839
* NK ČR: jn20000700117
* VIAF: 42631588
* WorldCat: lccn-n83039839
**Lietajúce mušky** (iné názvy: **mušie krídlo, mouches volantes** [fr.; vyslov: muš vola(n)t; doslova lietajúce muchy], **myiod(es)opsia, myiodesonsia**, *muscae volitantes* [lat.]) je neškodné ochorenie oka, ktoré sa prejavuje najčastejšie u krátkozrakých ľudí.

Príznaky
--------

Pacient subjektívne vníma pred očami čiastočne priesvitné lietajúce objekty, na ktoré sa nedá poriadne zaostriť. Zobrazujú sa najčastejšie pri sústredení alebo keď sa pacient pozerá na povrch, ktorý je jednej farby, prevažne svetlej (obloha, papier...)

Charakteristika
---------------

Mušie krídlo ako také je neškodný zákal, ktorý vzniká v sklovci. Môže sa vyskytnúť prakticky u každého človeka, no náchylnejší naň sú krátkozrakí ľudia. Diagnózu však musí potvrdiť očný lekár a vylúčiť vážnejšie ochorenie oka. Samotné mušie krídlo sa už nijak ďalej nezhoršuje.

Liečba
------

Väčšinou tieto zákaly sklovca zmiznú samy (po čase sa rozpustia), ale často ich zase nahradia nové. V kritických prípadoch, ak je už takýchto zákalov enormné množstvo, je možné operačné riešenie.

Zdroj
-----

* Videnie.sk

Pozri aj
--------

* oko
* ďalekozrakosť
* krátkozrakosť
Utuhnuté lávové pole na Havajských ostrovoch.
TAS diagram vulkanitov stredného Slovenska (Javorie, Štiavnické a Kremnické vrchy) - väčšina vzoriek leží v oblasti bazaltových andezitov až andezitov.
**Extruzívna hornina** (iné názvy: **výlevná hornina, vulkanická hornina, vulkanit, efuzívna hornina**) je geologický termín označujúci horninu sopečného pôvodu, ktorá utuhla na povrchu alebo tesne pod povrchom. Telesá vytvorené extruzívnymi horninami sa nazývajú **extrúzie**. Tieto nadobúdajú tvary rôznych lávových prúdov a dómov, prípadne klastických uloženín - tefra, pyroklastické prúdy, tufy.

Vulkanické horniny majú často pórovitú štruktúru, vytvorenú únikom plynov z vyliatej lávy. Medzi najčastejšie sa vyskytujúce výlevné horniny patria andezity, ryolity, trachyty a bazalty.

Klasifikácia
------------

Extruzívne horniny na rozdiel od intruzívnych obvykle nemajú dobre vykryštalizované jednotlivé minerály. Často je to mikrokryštalická zmes pozorovateľná len v polarizačnom mikroskope nazývaná **matrix** s ojedinelými výrastlicami jednotlivých minerálov. Niekedy je celá hornina sklovitá alebo škvarovitá.

Ak sa modálne minerálne zloženie nedá dobre identifikovať, použitie QAPF diagramu (aj keď existujú jeho varianty pre výlevné horniny) na klasifikáciu stráca zmysel. Vtedy sa používa iný tzv. TAS diagram. Je založený na klasifikácii podľa chemického zloženia, konkrétne obsahu SiO2 a alkálií (Na2O + K2O).

Pozri aj
--------

* Zoznam hornín
* Horninový cyklus
* Intrúzia


|  |  |
| --- | --- |
| Portal | Portál vedy o Zemi |
Európska noc výskumníkov 2018 - podujatie v Starej tržnici. 
**Európska noc výskumníkov** (skr. ENV, po anglicky **European Researchers´ Night** - ERN) je slovenská časť Európskej noci výskumníkov. Je to najväčšie vedecko-popularizačné podujatie svojho druhu na Slovensku, organizované pravidelne posledný septembrový piatok. Zameriava sa na zvýšenie záujmu o vedecko-technické smery, vedu, výskum a inovácie predovšetkým medzi mladými ľuďmi a podporou ich záujmu o štúdium STEM odborov. Cieľom je prezentovať vedcov a výsledky ich výskumu širokej verejnosti poukazujúc na ich dôležitosť a prínos pre každodenný život ľudí. 

Od svojho vzniku sa Európska noc výskumníkov rozrástla na celoslovenské podujatie a v súčasnosti sa koná v piatich slovenských mestách - Banskej Bystrici, Bratislave, Košiciach, Poprade a Žiline a v ďalších sprievodných lokalitách. V Bratislave sa podujatie uskutočňuje v Starej tržnici a okolitých miestach. V Banskej Bystrici, Košiciach, Poprade a Žiline je situované do priestorov nákupných centier. 

Hlavným organizátorom podujatia je už od jeho vzniku v roku 2007 Slovenská organizácia pre výskumné a vývojové aktivity, o.z. Festival vedy je súčasťou celoeurópskej iniciatívy Európskej komisie - European Researchers Night, ktorá sa koná už od roku 2005 každoročne v posledný septembrový piatok. Podujatie je financované z programu Horizon 2020 Akciami Marie Sklodowska Curie.

Referencie
----------

1. ↑   *European Researchers' Night* [online]. nocvyskumnikov.sk, [cit. 2019-01-28]. Dostupné online.

Externé odkazy
--------------

* www.nocvyskumnikov.sk
**Dravit** je minerál kryštalizujúci v trigonálnej sústave, chemicky zložitý borokremičitan horečnato-sodný - NaMg3Al6(BO3)3Si6O18(OH)4. Patrí do skupiny turmalínu.

Charakteristika
---------------

Je to prihľadný až polopriesvitný minerál s matným, smolným leskom. Tvrdosť sa pohybuje v rozmedzí 7 až 7,5 (čiže niekde na úrovni kremeňa). Farby sú rôzne od čiernej, cez hnedú, až po takmer bezfarebné varianty. Jeho jediné praktické využitie je v šperkárstve.

Vznik
-----

Dravit sa najčastejšie vyskytuje v metamorfne premenených vápencoch, prípadne v mafických magmatitoch, kde bol metasomaticky prinesený bór. Menej častý je jeho výskyt v pegmatitoch.

Minerály, najčastejšie sa vyskytujúce spolu s dravitom sú kremeň, kalcit, dolomit, epidot, albit, muskovit, fluorit a titanit.

Výskyt
------

Slovinsko (Dravograd), Taliansko, Nórsko, Fínsko, USA (New York, New Jersey, Maine), Kanada, Brazília, Austrália, Keňa, Nepál.

Pozri aj
--------

* Zoznam minerálov

Iné projekty
------------

Commons
* Spolupracuj na Commons Commons ponúka multimediálne súbory na tému **dravit**.

Externé odkazy
--------------

* www.mindat.org - dravit na mineralogickej databáze (po anglicky)

| * z
* d
* u
Turmalíny |
| --- |
| 
* Buergerit
* Darrellhenryit
* Dravit
* Elbait
* Feruvit
* Fluór-buergerit
* Fluór-dravit
* Fluór-liddicoatit
* Fluór-skoryl
* Fluór-uvit
* Foitit
* Chromo-alumino-povondrait
* Chróm-dravit
* Liddicoatit
* Magnezio-foitit
* Olenit
* Oxy-dravit
* Oxy-skoryl
* Oxy-vanádium-dravit
* Povondrait
* Rossmanit
* Skoryl
* Uvit
* Vanádium-dravit

 |
Etiketa z fľaše z obdobia 1839–1874 keď továreň viedla vdova A. Slubeka.
**Slubekov liehovar a likérka** bola továreň na výrobu likérov, rozolišov a rumu v Bratislave.

Továreň založil v roku 1806 Anton Slubek (1774 – 1839). V roku 1838 továreň odkúpila dom baróna Jesenáka na Kozej ulici v Bratislave. Po smrti Antona Slubeka viedla podnik jeho vdova Zuzana Slubeková (1789 – 1874). Obaja sú pochovaní na neďalekom Cintoríne pri Kozej Bráne.
V roku 1881 továreň prevzal syn Gustáv Slubek spolu so švagrom Jánom Gesellom. Od roku 1878 viedli továreň Gustáv Slubek a jeho syn Július Slubek spoločne až do otcovej smrti. Od roku 1898 bol Július Slubek jediným majiteľom firmy.

Meno dodnes nesie *Detské ihrisko Slubekova záhrada* na ulici Palisády, prebudované zo záhrady v ktorej sa pestovali bylinky do likérov.

Referencie
----------

1. ↑   *VVE A. Slubek / BRATISLAVA · PRESBOURG / MAISON FONDEÉ · EN 1806.* [online]. rum.cz, rev. 2001-10-07, [cit. 2012-08-22]. Dostupné online.
2. ↑   *Slubek Anton* [online]. 25.12.2005, [cit. 2012-08-22]. Dostupné online.
3. ↑   *Továreň na rozoliše prevádzkovala žena* [online]. sme.sk, 02.08.2005, [cit. 2012-08-22]. Dostupné online.

Súradnice: 48°08′49″S 17°06′09″V﻿ / ﻿48,146916°S 17,102435°V﻿ / 48.146916; 17.102435
Súradnice: 41°18′58″S 19°27′00″V﻿ / ﻿41,316°S 19,45°V﻿ / 41.316; 19.45

**Drač** (po albánsky *Durrës* /durəs/ alebo *Durrësi* /durəsi/; po grécky: Δυρράχιον - *Dyrrhachion*, Επίδαμνος -*Epidamnos*; po taliansky *Durazzo*; po francúzsky *Duras*; po srbsky *Драч*/*Drač*) je najstaršie a druhé najväčšie mesto Albánska, významný námorný prístav. Podľa oficiálnych údajov má viac ako 200 000 obyvateľov (2015).

Poloha
------

Leží na pobreží Jadranského mora pri severnom okraji Dračskej zátoky, asi 30 km západne od Tirany.

Dejiny
------

Drač založili pod menom *Epidamnos* grécki osadníci z Korintu a Korfu roku 627 pred Kr. Od roku 229 pred Kr. patril Rimanom, ktorí ho volali *Dyrrhachium* (gréc. *Dyrrhachion*) a vybudovali stadiaľ strategický dôležitú cestu Via Egnatia do Solúna, neskôr predĺženú až do Konštantínopolu. Pri Dyrrhachiu sa 10. júla 48 pred Kr. odohrala bitka, v ktorej sa Gaius Iulius Caesar neúspešne pokúsil poraziť Pompeiovo vojsko. Po dlhom období byzantského panstva sa Drača roku 1081 nakrátko zmocnili Normani zo Sicílie, neskôr mesto do roku 1501 ovládali Benátčania a do vzniku nezávislého Albánska roku 1912 bolo súčasťou Osmanskej ríše. 

V rokoch 1913 až 1920 bol Drač hlavným mestom Albánska. Významnej modernizácie sa mesto dočkalo po ničivom zemetrasení roku 1926 a hlavne po druhej svetovej vojne. Prvá albánska železnica, spájajúca Drač od roku 1949 s Tiranou a neskôr s Elbasanom, prispela k ďalšiemu priemyslovému rozvoju. Od roku 2000 je v prevádzke diaľnica z Drača do Tirany.

Súčasnosť
---------

Lodné linky spojujú mesto s Bari, Brindisi, Anconou a ďalšími talianskymi prístavmi. Drač je najdôležitejším osobným aj nákladným prístavom Albánska a tiež turisticky vyhľadávaným prímorským letoviskom.

Partnerské mestá
----------------

* Taliansko  Bari, Taliansko
* Turecko  Istanbul, Turecko
* Srbsko  Priština, Srbsko

Iné projekty
------------

Commons
* Spolupracuj na Commons Commons ponúka multimediálne súbory na tému **Drač (mesto)**

Externé odkazy
--------------

* Oficiálna stránka

| * z
* d
* u
Mestá v Albánsku |
| --- |
| 
* Apollonia
* Bajram Curri
* Ballsh
* Berat
* Bilisht
* Bulqizë
* Burrel
* Butrint
* Cërrik
* Çorovodë
* Delvinë
* Drač
* Elbasan
* Ersekë
* Fier
* Fushë-Krujë
* Gjirokastër
* Gramsh
* Has
* Himarë
* Kamzë
* Kavajë
* Këlcyrë
* Klos
* Konispol
* Koplik
* Korçë
* Krujë
* Krumë
* Kuçovë
* Kukës
* Laç
* Lezhë
* Libohova
* Librazhd
* Lushnjë
* Maliq
* Mamurras
* Mavrovë
* Memaliaj
* Patos
* Peqin
* Peshkopi
* Përmet
* Pogradec
* Poliçan
* Pukë
* Rrëshen
* Rrogozhinë
* Roskovec
* Sarandë
* Selenicë
* Shëngjin
* Shijak
* Shkodër
* Tepelenë
* **Tirana**
* Tropojë
* Valbonë
* Vlorë

 | Vlajka Albánska |
**Publius Licinius Cornelius Saloninus Valerianus** (\* † 260 po Kr.) bol prostredným synom rímskeho cisára Galliena (253 – 268) a jeho manželky Iulie Cornelie Saloniny.

O živote Licinia Salonina do roku 258, kedy ho jeho otec dal po predčasnej smrti Valeriana Mladšieho vyhlásiť za *Caesara* (spoluvladára), nie sú známe žiadne podrobnosti. Nevie sa ani, aký starý bol v roku 258 – podľa portrétov na minciach bol však buď neplnoletý, alebo na prahu plnoletosti. Jeho cisárske meno bolo P. LICINIUS CORNELIUS SALONINUS VALERIANUS NOB. CAESAR alebo P. CORNELIUS SALONINUS GALLIENUS NOB. CAESAR, PRINCEPS IUVENTUTIS.

Keď cisár Gallienus opustil asi roku 259 Porýnie, aby bránil Itáliu pred Alamanmi, zostal Saloninus pod dohľadom svojho poručníka Albana (Silvana) v Colonii Agrippine (dnes Kolín nad Rýnom), kde ho vojaci vyhlásili pod dojmom Postumovej vzbury roku 260 za *Augusta*, plnoprávneho cisára (IMP. SALONINUS VALERIANUS AUG.). Postumus ho dal spolu s Albanom po svojom víťazstve popraviť.

Pozri aj
--------

* Zoznam rímskych cisárov

Externé odkazy
--------------

* Kolekcia Saloninových mincí (po anglicky)

Autoritné údaje: * BnF: 16491222n
* GND: 123258219
* VIAF: 5150030470610960102
**Sviňucha okuliarnatá** alebo **sviňucha argentínska** alebo **sviňucha južná** (lat. *Phocoena dioptrica*, syn. *Australophocaena dioptrica*) je druh morského cicavca z čeľade *Phocoenidae*.

Výskyt
------

Sviňucha okuliarnatá obýva vody Atlantiku pozdĺž juhoamerického pobrežia, od Uruguaja až po Ohňovú zem, a ďalej potom až k Falklandám a južnej Georgii, a ďalej žije v blízkosti Aucklandu, Tasmánie a juhu Austrálie v južnom Pacifiku a pri Heardovom ostrove a ostrove Kergueleny na juhu Indického oceánu. Veľmi zriedka boli jedinci videní v šírom mori.

Opis a spôsob života
--------------------

Sviňucha okuliarnatá je najväčším zástupcom svojho rodu. Dorastá do dĺžky až 2 metre, hmotnosť kolíše medzi 60 - 80 kg, v niektorých prípadoch to môže byť až 120 kg. Chrbtová strana tela tohto kitovca je sfarbená čierno, brucho, boky a koreň chvosta sú biele až šedobiele. Prechod tmavého a svetlého sfarbenia je veľmi ostrý. Združuje sa do menších húfov. Jej korisťou sú hlavne ryby, ale tiež hlavonožce a kôrovce. Sviňucha okuliarnatá patrí k pomerne málo preskúmaným druhom a naše znalosti o nej sú neúplne. Doba gravidity sa pohybuje okolo 300 dní.

Referencie
----------

1. ↑  CARWARDINE, Mark. *Veľryby, delfíny a sviňuchy*. Preklad Milan Thurzo; ilustrácie Martin Camm. 1. vyd. Bratislava : Ikar, 2007. 255 s. ISBN 978-80-551-1447-7.

* *časopis ABC*

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Sviňucha okuliarnatá**
* Spolupracuj na Wikidruhoch Wikidruhy ponúkajú informácie na tému **Sviňucha okuliarnatá**
Súradnice: 48°54′03″S 17°57′23″V﻿ / ﻿48,9009269°S 17,9563864°V﻿ / 48.9009269; 17.9563864

**Drietomské bradlo** je prírodná pamiatka v správe štátnej ochrany prírody Biele Karpaty.

Nachádza sa v katastrálnom území obce Drietoma v okrese Trenčín v Trenčianskom kraji. Územie bolo vyhlásené v roku 1965 na rozlohe 3,92 ha. Ochranné pásmo nebolo určené. Na území pamiatky platí 4. stupeň ochrany. 

Predmetom ochrany je: *Chránené územie je dôležité z hľadiska geologického. Ide o jediné miesto v Západných Karpatoch, kde v súvislom profile vystupuje vrchný trias vo fácii kremencov, pieskovcov a bridlíc v Kysuckej sérii bradlového pásma. Chránené územie je využité ako vedeckovýskumný objekt.*

Referencie
----------

1. ↑  Drietomské bradlo. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR. Dostupné online.

Externé odkazy
--------------

* Drietomské bradlo v Zozname osobitne chránených častí prírody SR
* Chránené územia, Štátna ochrana prírody Slovenskej republiky

Zdroj
-----

*Tento článok je čiastočný alebo úplný preklad článku Drietomské bradlo na českej Wikipédii.*
Draupadí na obraze Ravi Varmu
**Draupadí** je jedna z postáv, v epickom staroindickom epose Mahábhárata.

Život
-----

Draupadí sa narodila z ohňa, spolu s bratom Dhrištradjumnom. Odmalička vynikala krásou a uctievaním Krišnu. Stala sa manželkou piatich hrdinských Pánduovcov, a každému z nich porodila syna. Draupadí spoločne Pánduovcami odišla do lesa.

Jej oddanosť bratov neraz zachránila. Najznámejšie je zachránenie pred kliatbou od potulných mudrcov, ktorý požehnali alebo prekliali podľa toho, ako boli obsúžený. Do lesa ich za Pánduovcami vyslal Durjódhana. Draupadí nemala jedlo, aby ich mohla obslúžiť. Požiadala o pomoc Krišnu, ktorý z jej misky zjedol jedno zrniečko ryže. Spôsobil, že zrazu boli všetci mudrci sýty a na jedlo ani nepomysleli.

Urážka Draupadí
---------------

Počas hry v kocky Judhišthira prehral aj sám seba, a hneď potom stavil aj Draupadí. Vznikol spor, či ju mohol prehrať v hre v kocky, keď sám už nebol svojim pánom. Počas sporu sa ju Dušasána pokúsil vyzliesť. Draupadí požiadala o pomoc Krišnu, ktorý jej predĺžil látku donekonečna, až sa Dušasána unavil. Svojou oddanosťou urobila na Dhritaráštru taký dojem, že jej dovolil odísť aj s jej manželmi.
O rovnomennom televíznom seriáli pozri *Peaky Blinders (seriál).*
„Baby Face" Harry Fowles, člen gangu
Autentické policajné záznamy gangu Peaky Blinders
**Peaky Blinders** bola zločinecká skupina (tzv. pouličný gang) z mesta Birmingham v Anglicku. Bol aktívny na konci devätnásteho a v menšej miere na začiatku dvadsiateho storočia, pred začiatkom prvej svetovej vojny. Peaky Blinders bol jedným z mnohých mestských mládežníckych gangov v tejto ére. Skupinu tvorili hlavne mladí nezamestnaní muži. Svoj spoločenský význam potvrdzovali lúpežou, násilím, politickými vplyvmi a kontrolou hazardných hier. Členovia tohto gangu nosili korporátny oblek, ktorý zahŕňal bundy na mieru, kabáty s manžetami, vesty s gombíkmi, hodvábne šatky, zvonček, kožené topánky a špicaté ploché čiapky. Gang bol vysoko organizovaný s vlastnými hierarchickými systémami.

Držali si moc takmer dvadsať rokov, až do roku 1910, keď boli predbehnutí väčším gangom, Birmingham Boys, vedeným Billym Kimberom. Napriek tomu, že zmizli v tridsiatych rokoch minulého storočia, ich názov „Peaky Blinders" sa stal slangovým termínom pre akýkoľvek pouličný gang v Birminghame.

Názov pochádza zo žiletiek ktoré nosili ukryté vo svojich čiapkach (vykúkajúce žiletky)

Referencie
----------

Zdroj
-----

* *Tento článok je čiastočný alebo úplný preklad článku Острые Козырьки (банда) na ruskej Wikipédii.*
**Francis Scott Key** (\* 1. august 1779, Carroll County, Maryland, USA – † 11. január 1843, Baltimore, Maryland, USA) bol americký amatérsky básnik, hlavným povolaním právnik. Dnes je známy predovšetkým ako autor slov hymny Spojených štátov amerických *„Hviezdami posiata vlajka"* (*„The Star-Spangled Banner"*). Báseň, pôvodne nazvanú *„The Defence of Fort McHenry"* (*„Obrana pevnosti Fort McHenry"*), ktorá sa mala stať hymnou, začal písať počas britsko-americkej vojny (vojna roku 1812), bezprostredne inšpirovaný bojom v oblasti mesta Baltimore. Národnou hymnou sa The Star-Spangled Banner oficiálne stala nariadením prezidenta Woodrowa Wilsona z roku 1916, ktoré neskôr potvrdil americký Kongres zákonom z roku 1931.

Galéria
-------

* Marylandská historická spoločnosť - plaketa označujúca miesto narodenia Francisa Scotta Keyho.Marylandská historická spoločnosť - plaketa označujúca miesto narodenia Francisa Scotta Keyho.
* Fort McHenry - pohľad smerom k pozícii britských lodí (s mostom Francisa Scotta Keyho v Baltimore v diaľke naľavo).Fort McHenry - pohľad smerom k pozícii britských lodí (s mostom Francisa Scotta Keyho v Baltimore v diaľke naľavo).
* Plaketa pripomínajúca smrť Francisa Scotta Keyho umiestnená v Baltimore.Plaketa pripomínajúca smrť Francisa Scotta Keyho umiestnená v Baltimore.

Média
-----

The Star-Spangled Banner (1942)

Fred Waring and His Pennsylvanians sing The Star-Spangled Banner in 1942

The Star-Spangled Banner (1915)

A 1915 recording of the Star-Spangled Banner as sung by Margaret Woodrow Wilson, daughter of American President Woodrow Wilson

Iné projekty
------------

Commons
* Spolupracuj na Commons Commons ponúka multimediálne súbory na tému **Francis Scott Key**

Externé odkazy
--------------

* Appleton's Biography (po anglicky)
* Krátky životopis (po anglicky)

Zdroj
-----

*Tento článok je čiastočný alebo úplný preklad článku Francis Scott Key na anglickej Wikipédii.*

Autoritné údaje: * BnF: 138113278
* GND: 119542102
* ISNI: 0000 0001 1558 0376
* LCCN: n50045816
* NK ČR: mzk2013791892
* VIAF: 824500
* WorldCat: lccn-n50045816
**Inkubačná lehota** alebo **inkubačný čas** alebo jazykovo nevhodne **inkubačná doba** je obdobie od vstupu nákazy do organizmu po vypuknutie choroby. Pri infekčných chorobách zohráva veľkú úlohu pri posudzovaní nebezpečnosti infekcie.

Za najnebezpečnejšie sa považujú tie nákazy, ktoré majú dlhú inkubačnú lehotu, lebo to zvyšuje šancu, že nakazený jedinec odcestuje do inej oblasti a rozšíri chorobu, najmä v tom prípade, ak je nakazený jedinec infekčný (môže infekciu rozširovať) už počas inkubačnej lehoty. To znamená, že v období, keď choroba vypukne, lekári a zverolekári tak dostanú prvé varovanie, keď sa môže nainfikovať veľký počet ľudí (zvierat). Typický príklad takejto choroby je inak len málo infekčný AIDS.

Choroby sa rozdeľujú podľa inkubačnej lehoty na:

* choroby s krátkou inkubačnou lehotou, v rádoch hodín až dní (chrípka, cholera)
* choroby s dlhou inkubačnou lehotou, v rádoch mesiacov až rokov (besnota, AIDS).

Zdroj
-----

KORDAČ, Václav. *Vnitřní lékařství - Úvod do oboru a vyšetřovací metody*. Praha : Univerzita Karlova, 1989. 60-044-89. (česky)

Pozri aj
--------

* Karanténa
Zosilňovač Peavey Classic 30
**Peavey Electronics Corporation** je jeden z najväčších výrobcov hudobnej techniky na svete so sídlom v Meridian v štáte Mississippi v USA.

História
--------

Hartley Peavey založil Peavey Electronics v roku 1965 potom, čo v roku 1957 vyrobil svoj prvý zosilňovač. Od svojho založenia je Peavey Electronic v súkromnom vlastníctve a od svojich skromných začiatkov sa masívne rozvinula.

Spoločnosť má vlastné múzeum, kde sú predstavené historické pamiatky Peavey Electronics a tiež významní užívatelia nástrojov Peavey. Múzeum je otvorené pre verejnosť.

Produkcia
---------

Peavey Electronics vyrába hudobné nástroje a zosilňovače pre gitaristov, basgitaristov a klávesistov, gitary (akustické a elektrické), basové gitary, syntetizátory, MIDI kontroléry a bicie.

Významní hudobníci
------------------

Produkty spoločnosti Peavey Electronics používa množstvo svetoznámych hudobníkov ako:

* Eddie Van Halen
* Joe Satriani
* Jerry Cantrell
* Mike Kroeger
* Peredur ap Gwynedd
* Max Cavalera
* Paul Gray
* David Ellefson
* Jeff Loomis
* Mille Petrozza
* Tom Morello
* Ted Nugent
* In Flames

Referencie
----------

1. ↑   *Peavey Electronics Corporation* [online]. Hoovers, [cit. 2011-11-01]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Peavey Electronics**

Externé odkazy
--------------

* Peavey Electronics Corp. Oficiálna webstránka
***Suzukaze*** (jap. 長月) bol desiaty a posledný torpédoborec triedy *Širacuju* imperiálneho loďstva počas druhej svetovej vojny.

Na začiatku druhej svetovej vojny podporoval japonskú inváziu na Filipíny. Dňa 4. februára 1942 bol torpédovaný ponorkou USS *Sculpin*. Do služby sa vrátil až v júli 1942 a potom sa zapojil do bojov v južnom Pacifiku. Počas bojov o Guadalcanal sa zúčastnil niekoľko tokijských expresov a delostreleckých prepadov. V bitke pri východných Šalamúnoch eskortoval konvoj s posilami pre Guadalcanal. Zúčastnil sa tiež námornej bitky pri Guadalcanale, bitky pri Tassafaronge a bitky v zálive Kula. Dňa 25. januára 1944 bol na ceste z Truku na Eniwetok torpédovaný a potopený ponorkou USS *Skipjack*.

Popis
-----

*Suzukaze*, takisto ako celá trieda *Širacuju*, vychádzal z podtriedy *Ariake* predchádzajúcej triedy *Hacuharu*.

V novembri 1943 došlo pravdepodobne k demontáži 127mm delovej veže č. 2 na korme a uvolnené miesto bolo využité k inštalácii dvoch trojhlavňových 25mm kompletov.

Služba
------

Pri sprievode konvoja z Truku na Eniwetok bol *Suzukaze* 25. januára 1944 torpédovaný ponorkou USS *Skipjack* na pozícii 8°51′S 157°10′V﻿ / ﻿8,850°S 157,167°V﻿ / 8.850; 157.167﻿ (miesto potopenia torpédoborca Suzukaze)Súradnice: 8°51′S 157°10′V﻿ / ﻿8,850°S 157,167°V﻿ / 8.850; 157.167﻿ (miesto potopenia torpédoborca Suzukaze). Jeho potopenie prežilo len 22 mužov, ktorých zachránil sprievodný stíhač ponoriek č. 33.

Dňa 10. marca 1944 bol *Suzukaze* vyškrtnutý zo zoznamu lodí japonského cisárskeho námorníctva.

Literatúra
----------

* 図解 日本の駆逐艦 (Mechanism of Japanese Destroyers). [s.l.] : 光人社, 1999. (図解・軍艦シリーズ; sv. 4.)
* 駆逐艦 初春型・白露型・朝潮型・陽炎型・夕雲型・島風. [s.l.] : 光人社, 1997. (日本海軍艦艇写真集)

Zdroj
-----

*Tento článok je čiastočný alebo úplný preklad článku Suzukaze na českej Wikipédii.*
**Kačizmus** (*kaczysmus*), po poľsky *kaczyzm* [kačyzm] je termín vytvorený na základe priezvisk poľských politikov, bratov – jednovaječných dvojčiat Jarosława a Lecha Kaczyńských, vedúcich osobností politickej strany PiS. Označenie, ktoré sa považuje za pejoratívne a často za zlomyseľné, rozšírili poľské masovokomunikačné prostriedky. Po prvý raz tento pojem použila poslankyňa Sejmu (dolná komora poľského parlamentu) Joanna Senyszyn (SLD) 5. mája 2005 počas diskusie na tému *Skrátenie volebného obdobia Sejmu*.

Tento pojem vyjadruje obavy politických protivníkov PiS a označuje víziu štátu predstavovanú touto politickou stranou. Bratom Kaczyńským ich oponenti vyčítajú prílišný konzervativizmus, netoleranciu, nacionalizmus a poukazujú na ideové väzby na radikálne krídlo poľskej katolíckej cirkvi (prejavilo sa to napríklad v prezidentských voľbách na jeseň 2005, kedy P. Tadeusz Rydzyk so svojím Radiom Maryja podporil Lecha Kaczyńského). Pri tejto príležitosti sa zmieňuje aj o nadmernom koncentrovaní sa na zúčtovanie s minulosťou (tzv. dekomunizácia) a sklony k populizmu).

Pojem kaczyzmus má pripomínať aj fašizmus, pretože PiS vyjadrovala zámer zaviesť trest smrti a Lech Kaczyński ešte ako primátor Varšavy zakázal manifestačný Pochod rovnosti (protest proti diskriminácii a netolerancii, ktorý usporiadali organizácie združujúce homosexuálov). Bezvýznamný nie je ani oznámený zámer PiS zmeniť poľskú ústavu tak, aby sa v Poľsku zaviedol „silný prezidentský model" vládnutia, ktorý by umožňoval prezidentovi vydávať dekréty, čo niektorí považujú ako tendenciu v smere autokracie. Po vyhraných parlamentných voľbách na jeseň 2005 oproti všeobecným očakávaniam nevytvorili koalíciu s tesne druhou Občianskou platformou, keďže chceli obsadiť všetky takzvané silové rezorty (ministerstvo vnútra, ministerstvo spravodlivosti, tajné služby a novo vytváraný protikorupčný úrad so silnými právomocami, ktorý má okrem iného ošetrovať väzby politikov na komerčnú sféru, čo považujú niektorí oponenti PiS za nástroj boja s politickými odporcami), s čím Občianska platforma nesúhlasila. PiS preto zostavila menšinovú vládu a podporu pri hlasovaní o dôvere vláde našla u Ligy poľských rodín a Sebaobrany.

Externé odkazy
--------------

* Výrok poslankyne Senyszyn v Sejme - v zápise zo Sejmu (po poľsky)
Rieka Suárez
**Suárez** (špa. Río Suárez) je rieka v Kolumbii, ktorá preteká departmentmi Boyacá a Santander. Kľukatí sa na svahoch východných Kordiller – v kolumbijskej časti Ánd a vlieva sa do rieky Sogamoso, jedného z najdôležitejších prítokov rieky Magdalena.

Povodie
-------

Rieka Suárez pramení v jazere Fúquene na hranici departmentov Boyacá a Cundinamarca. Spočiatku tečie smerom na sever a preteká cez department Boyacá, neskôr sa stáča a pokračuje cez južnú časť Santanderu. Táto oblasť je charakteristická príkrymi svahmi, cez ktoré rieka preteká a na krátkych perejovitých úsekoch naberá veľmi prudký tok.

Celková dĺžka rieky je 172 km a rozloha povodia zaberá 98 230 km², z čoho 34 825,6 km² sa rozprestiera na území departmentu Santander, kde zabezpečuje dostatok vlahy úrodným nížinám, na ktorých sa pestuje cukrová trstina a *guayaba* (Psidium).

Rieka Fonce prechádza cez mesto San Gil, za ktorým sa vlieva do rieky Suárez a neskôr ústi do rieky Sogamoso (sútok riek Suárez a Chicamocha). Najvyššie položené miesto, ktorým Suárez prechádza, sa nachádza vo výške 3 700 m a najnižšie miesto je vo výške 700 m.

Každoročné podujatia
--------------------

V oblasti horského okresu Barbosa obklopujú rieku kamenisté a piesočnaté pláže, ktoré vytvárajú prírodnú scenériu pre každoročné podujatie *Riečneho festivalu* (Festival del Río), ktoré sa koná v prvých januárových dňoch. Pri príležitosti tohto festivalu prebieha národná súťaž krásy *Miss Tanga Latina*. Práve cez túto rieku priviezli Nemci imigrantov do departmentu Santander a na sever Boyacá, kde si stavali svoje domy na brehoch rieky, alebo sa usídľovali v okresoch Zapatoca a Betulia.

Zdroj
-----

*Tento článok je čiastočný alebo úplný preklad článku Río Suárez na španielskej Wikipédii.*